
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2023 m. lapkričio 21 d. įsakymu Nr. V-222

PASLAUGŲ ORGANIZAVIMO DEPARTAMENTO 
AUKŠTOS KVALIFIKACIJOS ATRANKŲ SKYRIAUS NUOSTATAI

I SKYRIUS
BENDROSIOS NUOSTATOS

1. Paslaugų organizavimo departamento Aukštos kvalifikacijos atrankų skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Paslaugų organizavimo departamento (toliau – Departamentas) Aukštos kvalifikacijos atrankų skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius organizuoja ir užtikrina paslaugų teikimą visoje Lietuvos Respublikos teritorijoje.
3. Skyrius yra Užimtumo tarnybos struktūrinis padalinys, tiesiogiai pavaldus Departamento direktoriui.
4. Skyrių sudaro jame dirbantys valstybės tarnautojai ir darbuotojai, dirbantys pagal darbo sutartis (toliau – darbuotojai).
5. Skyriuje dirbančių darbuotojų funkcijas, kompetencijas, pavaldumą nustato jų pareigybių aprašymai.
6. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais ir kitais teisės aktais, susijusiais su nustatytų funkcijų vykdymu, ir šiais Nuostatais.
7. Skyrius turi dokumentų blanką.

II SKYRIUS
SKYRIAUS UŽDAVINIAI IR FUNKCIJOS

8. Skyriaus uždaviniai yra:
8.1. pritraukti stabilius, kuriančius didžiausią pridėtinę vertę ir siūlančius aukštos kvalifikacijos laisvas darbo vietas darbdavius naudotis Užimtumo tarnybos paslaugomis;
8.2. teikti tarpininkavimo įdarbinant paslaugas aukštos kvalifikacijos asmenims ir darbdaviams ieškantiems aukštos kvalifikacijos specialistų;
8.3. vystyti ir palaikyti bendradarbiavimą su darbdaviais ir partneriais.
9. Skyrius, vykdydamas jam nustatytus uždavinius, vykdo šias funkcijas:
9.1. Stabilių, kuriančių didžiausią pridėtinę vertę ir siūlančių aukštos kvalifikacijos laisvas darbo vietas darbdavių pritraukimo srityje:
9.1.1. vykdo stabilių, kuriančių didžiausią pridėtinę vertę ir siūlančių aukštos kvalifikacijos laisvas darbo vietas darbdavių paiešką, inicijuoja individualius arba grupinius pažintinius susitikimus, pristato Užimtumo tarnybos teikiamas paslaugas; 
9.1.2. dalyvauja verslo partnerių organizuojamuose renginiuose, rengia pristatymus naujiems darbdaviams siekiant juos supažindinti su Užimtumo tarnybos paslaugomis ir aukštos kvalifikacijos atrankų paslaugomis;
9.1.3. bendradarbiaujant su Lietuvos užsienio investicijų plėtros agentūromis ir verslo organizacijomis dalyvauja veiklose, siekiant pritraukti į Lietuvą naujus investuotojus.
9.2. Tarpininkavimo įdarbinant paslaugų aukštos kvalifikacijos asmenims ir darbdaviams, ieškantiems aukštos kvalifikacijos specialistų, teikimo srityje:
9.2.1. vykdo aukštos kvalifikacijos laisvų darbo vietų paiešką visoje Lietuvos Respublikos teritorijoje, registruoja, tvirtina laisvas darbo vietas Užimtumo tarnybos informacinėje sistemoje;
9.2.2. vykdo aktyvią aukštos kvalifikacijos kandidatų paiešką ir atrankas, analizuojant kandidatų kvalifikaciją, patirtį ir kitus kriterijus bei atitiktį darbdavio laisvai darbo vietai keliamiems reikalavimams;
9.2.3.  naudojantis turimomis priemonėmis atlieka kandidatų asmenybės bei gebėjimų testus, aptaria testų rezultatus su kandidatu;
9.2.4. palaiko nuolatinę komunikaciją su darbdaviu ir kandidatu. Pristato darbdaviams atrinktus kandidatus arba informuoja darbdavį, jei tinkamų kandidatų nėra ir aptaria su juo reikalavimų kandidatams keitimą arba kandidatų kvalifikacijos ar kompetencijos kėlimo galimybes;
9.2.5. bendradarbiauja su klientų aptarnavimo skyriais vykdant kandidatų paiešką bei teikiant grįžtamąjį ryšį apie vykdomas kandidatų atrankas;
9.2.6. bendradarbiauja su Karjeros planavimo skyriais nukreipiant atrankose dalyvaujančius kandidatus, kuriems reikalinga karjeros konsultavimo paslauga;
9.2.7. vykdo suteiktų paslaugų veiksmingumo stebėseną, identifikuoja bei analizuoja darbdavių ir darbo ieškančių asmenų poreikius ir teikia pasiūlymus dėl naujų paslaugų kūrimo.
9.3. Bendradarbiavimo su darbdaviais ir partneriais vystymo ir palaikymo srityje:
9.3.1. palaiko nuolatinę komunikaciją su esamais darbdaviais ir partneriais bei inicijuoja naujų partnerysčių atsiradimą;
9.3.2. dalyvauja susitikimuose su darbdaviais ir partneriais siekiant kaupti žinias apie situaciją darbo rinkoje, verslo, mokslo ir ekonominės raidos tendencijas, investicinį klimatą.
10. Skyrius taip pat vykdo šias funkcijas:
10.1. įgyvendina Užimtumo tarnybos direktoriaus įsakymus, vykdo Užimtumo tarnybos direktoriaus ir Departamento direktoriaus pavedimus;
10.2. priima ir nagrinėja klientų prašymus ir skundus pagal Skyriaus kompetenciją; 
10.3. rengia:
10.3.1. metinius ir ketvirtinius veiklos planus bei ataskaitas, informaciją apie Skyriaus veiklą;
10.3.2. renginių planus ir juos skelbia viešai;
10.4. priima, tvarko ir apskaito (registruoja) gautus, siunčiamus ir vidaus dokumentus, išsiunčia dokumentus;
10.5. viešina informaciją apie Skyriaus veiklą, jo teikiamas paslaugas;
10.6. sudaro galimybes verslo ir kitiems socialiniams partneriams viešinti jų teikiamas paslaugas;
10.7. teikia duomenis Departamento direktoriui Skyriaus kompetencijos klausimais;
10.8. dalyvauja darbo grupėse ir komisijose konkrečioms užduotims atlikti bei pasitarimuose Skyriaus kompetencijai priskirtais klausimais;
10.9. vykdo kitas teisės aktų nustatytas funkcijas Skyriaus kompetencijai priskirtais klausimais;
10.10. tinkamai ir laiku veda duomenis į Užimtumo tarnybos informacinę sistemą;
10.11. vykdant funkcijas, bendradarbiauja su Departamento komanda, kitų Užimtumo tarnybos struktūrinių padalinių darbuotojais, kitomis įstaigomis, institucijomis ir organizacijomis.

III SKYRIUS 
SKYRIAUS TEISĖS

11. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
11.1. teikti pasiūlymus Departamento direktoriui dėl teisės aktų tobulinimo, veiklos organizavimo, paslaugų teikimo formų ir metodų tobulinimo, efektyvumo didinimo  ir kitais Skyriaus kompetencijai priskirtais klausimais;
11.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų dokumentų projektų;
11.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
11.4. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
11.5. dalyvauti Užimtumo tarnybos, kitų valstybės institucijų ir įstaigų ar savivaldybių komisijų, darbo grupių veikloje Skyriaus kompetencijai priskirtais klausimais.

IV SKYRIUS
SKYRIAUS VEIKLOS ORGANIZAVIMAS

12. Skyriaus darbas organizuojamas vadovaujantis Užimtumo tarnybos metiniais veiklos planais, Departamento ir Skyriaus veiklos planais, šiais Nuostatais, Užimtumo tarnybos direktoriaus pavedimais ir rezoliucijomis.
13. Skyriaus veiklą organizuoja Skyriaus vedėjas (toliau – Vedėjas).
14. Vedėjas yra tiesiogiai pavaldus Departamento direktoriui.
15. Vedėjas:
15.1. planuoja ir organizuoja Skyriaus darbą: paskirsto užduotis Skyriaus darbuotojams ir kontroliuoja jų vykdymą, suderinus su Departamento direktoriumi, teikia pasiūlymus Užimtumo tarnybos direktoriui dėl Skyriaus veiklos tobulinimo;
15.2. dalyvauja rengiant Skyriaus nuostatus ir Skyriaus darbuotojų pareigybių aprašymus, teikia derinti Užimtumo tarnybos Žmogiškųjų išteklių valdymo skyriui;
15.3. atsako už Skyriui pavestų uždavinių ir funkcijų atlikimą;
15.4. teikia Departamento direktoriui pasiūlymus dėl:
15.4.1. vidaus darbo tvarkos dokumentų rengimo;
15.4.2. Skyriaus nuostatų ir pareigybių skaičiaus;
15.4.3. Skyriaus darbuotojų veiklos vertinimo;
15.4.4. Skyriaus darbuotojų kvalifikacijos tobulinimo;
15.4.5. Skyriaus darbuotojų skatinimo, tarnybinių nuobaudų jiems skyrimo ir drausminės atsakomybės taikymo;
15.4.6. komisijų ir darbo grupių specialioms užduotims vykdyti sudarymo ir kitais klausimais;
15.5. nustatyta tvarka atsiskaito Departamento direktoriui už Skyriaus veiklą;
15.6. atsako už viešai privalomos skelbti informacijos turinio parengimą ir viešinimą;
15.7. esant poreikiui, inicijuoja prekių, paslaugų ar darbų pirkimo procedūras Skyriaus kompetencijai priskirtais klausimais;
15.8. savo darbe vadovaujasi Skyriaus nuostatais ir pareigybės aprašymu.
16. Laikinai nesant Vedėjo, teisės aktų nustatyta tvarka jo funkcijas laikinai vykdo Departamento direktoriaus, suderinus su Užimtumo tarnybos direktoriumi, paskirtas asmuo.
17. Skyriaus darbuotojai tiesiogiai pavaldūs ir atsiskaito už pavedimų vykdymą Vedėjui.
18. Skyriaus darbuotojai atlieka pareigybių aprašymuose nustatytas funkcijas, vykdo pavestas užduotis.
19. Skyriaus veiklą kontroliuoja Departamento direktorius teisės aktų nustatyta tvarka.

V SKYRIUS
BAIGIAMOSIOS NUOSTATOS

20. Skyrius Lietuvos Respublikos įstatymų ir kitų teisės aktų nustatyta tvarka pertvarkomas, reorganizuojamas ar likviduojamas Užimtumo tarnybos direktoriaus sprendimu.
21. Su šiais Nuostatais pasirašytinai supažindinami visi Skyriaus darbuotojai.
22. Šie Nuostatai gali būti keičiami ir (ar) papildomi Užimtumo tarnybos direktoriaus sprendimu.
_________________________
